Tere, olen Sid Roth.
Teretulemast minu maailma, mis on loomulikul viisil üleloomulik.
Mu külalised polnud väga üleloomulikku näinud,
aga kui Jumal näitas neile imede kohta pöördepunkti,
siis taeva vägi vabanes.
Nüüd nad tahavad sedasama ka teile õpetada.
Sid Roth on üleloomulikku uurinud üle 40 aasta.
Saa osa Sidiga saatest "See on üleloomulik".
Ma olen kuulnud, et Tommy ja Miriam Evansi
laupäevaõhtustel äratuskoosolekutel juhtub imelisi asju.
Öeldakse, et pilt räägib rohkem kui tuhat sõna, vaadake ise.
Usun, et Jumal toob oma ülestõusmisväe siia.
Jumal on andnud oma kogudusele võidmise selles ajahetkes,
et riietaksime ja hoiaksime seda mantlit enda peal.
Jeesuse nimel, ärka oma poolunest ja enesega rahulolust!
Ma ei tea, kuidas teiega on, aga mina kogesin Jumala ligiolu,
Tema headust ja au, kui ma seda videot vaatasin.
Milliseid imesid näete oma koguduses?
Kogeme ärkamist. Surnud asjad ärkavad ellu.
Inimesed saavad terveks, kurdid kuulevad, pime saab nägijaks.
Inimesed õpivad tundma Päästjat Jeesust. See on auline.
Tommy, räägi sõnast,
mille Püha Vaim sulle tuvi kohta andis.
Olin hommikul Jumalaga kahekesi, nagu tihti seda teen.
Läksin oma kabinetti, istusin kohvitassi ja Piibliga.
Kuulsin tuvi häälitsusi eemalt ja keskendusin Issandale.
Seda tehes tuli tuvi hääl lähemale ja läks kõvemaks.
Ülistasin Püha Vaimu - tahan selgitada, et ma ei ülistanud tuvi,
vaid Püha Vaimu, kes oli võtnud tuvi kuju.
Ülistasin edasi ja tuvi tuli lähemale.
Siis muutus see hääl nii valjuks, et hakkasin seda pilguga otsima.
Märkasin, et see istus aknalaual ja vaatas mind.
Ta toksis nokaga akent, justkui oleks tahtnud sisse tulla.
Püha Vaim ütles: "Ma püüan sind kätte saada kõigega, mis mul on."
"Sa seisad kohtumiste lävel."
"Ütle mu rahvale, et püüan nad kõik kätte saada."
Jak 4:8 "Tulge Jumala ligi, siis Ta tuleb teie ligi."
Tahan vaatajaid julgustada,
et kui Jeesus läks taevasse,
siis Ta ütles, et Tema lahkumine tuleb meile kasuks,
sest nüüd Ta sai saata meile Isa lubatud Püha Vaimu.
Püha Vaim tahab sind igal moel kätte saada.
Ta seisab kohtumise lävel ja sina oled teisel pool ust.
Ta palub: "Lase mind sisse, siis sa näed, mida koos saame teha."
Miriam, paar aastat tagasi kogesid midagi, mis muutis kõike.
Nägite mõnda tervenemist ja muid imesid,
kuid siis järsku avanesid teie kahe jaoks taevaluugid.
Mis selle muutuse tõi?
See, et me tegime Jumala Sõna positsiooni tugevaks,
kuulutasime sellest ja rakendasime seda.
Uskusime Jumala Sõna ja läksime sellega veel kaugemale.
Hakkasime täiesti uusi riske võtma.
Viis aastat tagasi polnud mingeid imesid ega ärkamist.
Siis hakkasime kuulutama Jumala Sõna,
Piiblil põhinevaid seaduseid, millest oma raamatus räägime.
Kuulutasime neid aktiivselt oma elu üle.
Jumal käsib haigeid tervendada. Miks mitte teha imede teenistust?
Pange tähele, et me enda tööga ei toimunud ühtegi imet.
Nägime, kuidas teiste kaudu imed juhtusid,
aga meie polnud midagi sellist teinud.
Me ei teadnud, mida tegime, aga me riskisime.
John Wimber ütles, et usk kirjutatakse sõnaga "risk".
Hakkasime riskima ja tunnistama sellest,
mida Jumal tegi teiste teenimistöö kaudu.
Hakkasime ka julgelt kuulutama Jumala Sõna
ja inimesed hakkasid sadade kaupa terveks saama.
Kohe esimesel imede teenistusel sai sadu inimesi terveks.
Aga kui midagi poleks juhtunud? Ilmselt kaalusite ka seda.
Me kartsime seda, et kedagi ei tule kohale,
keegi ei saa terveks.
Meie üllatuseks nad tulid ja nad olid näljased.
Nägime metalli sulamas inimeste ihudes,
noor poiss tervenes astmast.
Kehaosad kasvasid tagasi, valu käes kannatajad tervenesid.
Nägime erinevaid imesid, Jumala teod üllatasid meid.
Nägime, kuidas meis olev vägi vabanes võimsal moel.
Sellega kõik algas. Võidmine suurenes, kui hakkasime riskima.
Räägi veel imedest, Miriam.
Koosolekule tuli naine, kes oli 80% ulatuses kurt.
Ta oli Jumala aus ja ligiolus, ülistas seal.
Ta kõrvadesse tekkis imelik tunne
ja ta arvas, et kuuldeaparaadi patareid peab vahetama.
Ta võttis aparaadi kõrvast, et patareid vahetada
ja järsku märkas, et ta kuuleb ilusti.
See ime toimus seetõttu, et ta oli Jumala ligiolus.
Pimedate silmad avanesid. Ühel poisil, kes oli ka videos,
oli ajukahjustus, kuna teda oli imikuna väärkoheldud.
Kasuvanemad viisid ta haiglasse,
kus talle tehti seitse lõikust,
aga ta jäi ikkagi pimedaks. Kui ta tuli koosolekule,
siis ta vaid istus Issanda aus ja ligiolus
ja Jumal tegi ta nägemise täiesti terveks.
Ta isa tunnistas poisi tervenemisest.
Mis teie sees juhtus, kui nägite oma silme ees imet?
Koos kogudusega puhkesime ülistama.
Inimesed pöördusid usku sel õhtul.
Teised said täis Püha Vaimu täiesti uuel tasemel,
kui inimesed hakkasid imet nähes ülistama.
Mida tähendab äratusjutlustajaks olemine? Sinu puhul, Tommy?
Esmalt tuleb selgitada, mis on ärkamine.
Äratusjutlustaja on mu arvates lihtsalt see, kes põleb.
Jumala tuli levib ja põlevate inimeste lähedal süttid ka ise.
Minu arvates tähendab see, et su süda põleb Jeesusele
ja et me laseme Jumala tulel enda elus põleda.
See kutsub uudishimulikke kuulama, mida Jumal ütleb.
Ütlen alati, et me oleme elavad põlevad põõsad.
Piiblist loeme, et Mooses nägi põlevat põõsast.
Ta oli uudishimulik, sest see oli kummaline vaatepilt.
Ta astus kõrvale, et vaadata, milles on asi.
Samal ajal ta kuulis, kuidas Jumal temaga rääkis.
Usun, et Jumal otsib inimesi, kelles põleb Püha Vaimu tuli.
Se tekitab inimestes uudishimu.
Kui nad astuvad kõrvale, et näha elavaid põlevaid põõsaid,
siis Jumal hakkab nendega rääkima ja nad kohtavad Jeesust uuel moel.
Kas väidad, et see kehtib kõigile kõikjal,
ükskõik, kas nad on koguduses, tänaval või kasvõi koolis?
Kas väidad seda, Miriam? Kindlasti. Väidan just seda.
Usume Pauluse sõnu, et ei loe, kust me tuleme,
sest me kõik oleme saanud juua samast Pühast Vaimust.
Pole vahet, kus sa oled, Jumala ligiolu tuleb sinu juurde.
Ta tahab meie peal puhata Auhiilguse Vaimuga,
selleks et meie ümber olevate inimeste elu võiks täiesti muutuda.
Te elus oli hetk, mil kõik avanes.
See hetk muutis me elu suuna.
Rääkige, mis muutis te elu, Tommy.
Koostasime raamatu kuulutamistest, mis avavad taeva väe.
Räägime lühidalt kahest raamatu teemast.
Osasid kasutasime ise ja need muutsid me elu.
Tahaksid sa rääkida imedes kõndimisest, Miriam? Loomulikult.
Loodan, et loete meiega kaasa. Jumal räägib teist nii:
Mk 16:17-18. "Aga tunnustähed järgivad neid, kes usuvad.
Minu nimel nad ajavad kurje vaime välja, räägivad uusi keeli,
võtavad üles madusid,
ja kui nad mõnd surmajooki joovad, ei tee see neile kahju;
haigete peale nad panevad käed, ja need saavad terveks."
Kas teadsid, et Jeesuse elu oli täis imesid?
Jeesus ütles: "Nii nagu Isa on läkitanud mind,
nii läkitan ka mina teid." See on vägev uudis.
Ta läkitab meid elama elu, mis on täis imesid.
Nüüd on teil aeg astuda pärandiosa täiuse sisse.
Me raamatu järgi saate aktiveerida need tõed neid tunnistades.
Tunnistage minu järel kogu oma jõust:
"Kuna ma usun Jeesusesse, siis elan elu, kus imed järgnevad mulle."
"Ma elan imesid täis elu, nagu Jeesuski."
"Jumal avab mu käte, sõnade ja elu kaudu imede jõe."
"Kui näen võimatut olukorda,
siis jooksen appi, teades, et Jumal teeb ime."
"Imed on minu elu normaalne osa, kuna olen Jumala laps."
"Imed on tavalised mu jaoks Jeesuse nimel."
Pärast kuulutamist juhatame teid palvesse, mida palume just nüüd.
Issand, olen tänulik selle üle,
et sa valisid mind elama imedega täidetud elu.
Toogu iga ime mu elus au sinu nimele. Aamen.
Üks me raamatu lemmikteemasid on Jumalaga kohtumised.
Alustame alati Joeli 2:28 (3:1). Loen selle teile ette:
"Ma valan oma Vaimu kõige liha peale.
Siis teie pojad ja tütred hakkavad ennustama,
vanemad uinuvad unenägusid nähes, noored mehed näevad nägemusi."
Ilm 4:1 "Pärast seda ma nägin, ja vaata: taevas oli avatud uks,
ja sama hääl, mida olin kuulnud enesega rääkivat
otsekui pasun, ütles: "Tule siia üles
ja ma näitan sulle, mis peab sündima pärast seda!"
Kas teadsid, et sind on määratud Jumalaga kohtuma?
Kohtumised Jumalaga on osa su pärandist usklikuna.
Piibli ülesanne pole teha meid targemaks,
vaid see on antud meile, et see juhataks meid Autori juurde.
Jeesus tahab, et kohtuksid Temaga. See on Kuningriigi hea uudis.
Aktiveeri nüüd see tõde, kuulutades seda oma elus.
Jumala Sõna järgi võid kuulutada neid asju:
"Ma näen pidevalt unesid, nägemusi ja prohvetlikke kohtumisi."
"Taevalikud kohtumised inglitega ja vaimsed sündmused
on minu jaoks tavalised asjad ja on minu pärand Jumala lapsena."
"Nii nagu Jeesusel ja jüngritel, on ka minu sees avatud taevas,
inglid on minu elu üle, tuues uusi sõnumeid, väge ja ülesandeid."
"Püha Vaim on mu juhtija kõigis taevastes kohtumistes
ja Ta õpetab mind, kuidas leida nende vahel õiget teed."
Siis võid tunnistada seda palvet häälega:
"Tänan, Püha Vaim,
et sa uurid välja Jumala sügavad saladused ja räägid neist mulle."
"Otsustan täna astuda edasi taevaste kohtumiste usus.
"Olen tänulik, et leian üles kõik, mis sa minu jaoks valmis panid."
"Armastan sind, Issand Jeesus. Aamen." Tuleb öelda,
et ei jõua ära oodata, et saaksin te raamatut lugeda.
Kas kujutate ette, mis juhtub nendega, kes tunnistavad niimoodi?
Sama, mis juhtus teiega, või isegi veel paremad asjad.
Oled sa valmis selleks, et see toores ja ehtne vägi
hakkab su elus tegutsema? Mina olen. Jätkame peagi.
"See on üleloomulik" jätkub peagi.
Palve on võti Jumala tõotuste ja õnnistuste juurde.
Palvetada iga päev oma palvekeeles on tänapäeval väga oluline.
Sid Roth esitleb uut GodTalk-palverakendust.
Rakendusega saad jätta endale meeldetuletusi palve kohta.
Näita, et oled vastutustundlik, jagades oma palveaega teistega.
Esita oma palvesoov ülemaailmsele võrgustikule.
Vaata õpetust Püha Vaimuga ristitud saamisest
ja Jumala käest saadud keeltega palvetamisest iga päev.
Vaata kasulikke saateid meie arhiivist ja ISN-võrgustikust.
ja kasuta oma usku, et saada kätte Jumala antud võimalused.
Tasuta rakenduse saad peale panna iOSi ja Androidi seadmetele.
Leia üles "Sid Roth's GodTalk" oma seadme nutipoest.
"See on üleloomulik" jätkub.
Mis on Jesaja 60.-61. hetk, Tommy?
Eelmise aasta alguses Issand hakkas mulle näitama,
et oleme astumas Jesaja 60. ja 61. ptk ajastusse.
60. ptk räägib aust ja 61. ptk võidmisest.
See on imeline, sest saame võidmise erinevate asjade jaoks,
nt tervenemine või inimsuhted.
Võidmine on Jumala volitus sulle teha midagi suurt.
Issand ütles, et Tema võiab inimesi teenima aus.
Js 60:2 "Vaata, pimedus katab maad ja pilkane pimedus rahvaid,
aga sinu kohal koidab Issand."
Teame, et ajad on nüüd pimedad, aga au hakkab kiirgama.
Auhiilgus on Jumala nähtav ligiolu ja taeva sfäär,
kus inimesed saavad terveks üleloomulikult iseenesest.
Jumala ligiolus pime ja kurt saab terveks ja pered taastatakse.
Jumal näitas, et Ta võiab inimesi auhiilgust kasutama.
Kogen, et kellelgi seal süda põleb selle järele.
Sa ütled: "Jumal, ma tahan seda." Kui januned, siis see on su kutse.
Siruta välja käed, ma palvetan ja lasen selle valla.
Jeesuse nimel me kuulutame, et võidmine tuleb inimeste üle,
neist saavad auhiilguse hoidjad.
Isa, kuulutame, et kui inimesed astuvad sellesse võidmisesse,
siis nad näevad, kuidas pimedad, kurdid ja jalutud tervenevad,
masendunud ja kuradist vaevatud inimesed vabanevad.
Ma pean sellesse astuma. Miriam, sa teed mind kadedaks.
Ma pole kunagi kohanud inglit.
Räägi kahest kohtumisest inglitega, mida saatsid imed.
Üks nendest oli seotud auhiilgusega ja Sakarja 4. peatükiga.
Ingel tuli ühel ööl mu tuppa.
Ta ütles kolm korda: "Auhiilguse ärkamine."
Pärast seda palusin Jumalat, et ta näitaks,
mida Piiblis selle kohta öeldakse. Mind juhatati Sakarja 4:1 juurde.
Seal Sakarja ütleb, et Issanda ingel äratas teda justkui unest.
Issand ütles, et just nüüd maailma eri paigus
on toimumas auhiilguse ärkamine.
Jumal äratab inimesi, et nad kogeksid Tema ligiolu.
Habakuk ütleb, et Jumala au katab maad, nagu vesi merepõhja.
Varsti tuleb aeg, kus Jumala au puhkab linnade üle,
nagu juhtus Hebriidide ja Argentina ärkamises.
Kirjutatud on mitmest ärkamisest ajaloos.
Kui Jumala au puhkas linnade kohal,
siis selles aus toimus imesid, mis muutsid täielikult need linnad.
Rahvamassid päästeti, nad küsisid, mida teha, et saada päästetud.
Selliste asjade jaoks on Issand meid äratamas,
et Tema au vallutaks me kodu ja linna.
Sellest kohtumisest alates oleme olnud eesmärgile suunatud.
Tuleme Jumala ligiolusse ja otsime Tema au.
Otsime Jumala ligiolu rohkem kui midagi muud.
Kohtusin ka teist korda ingliga.
Räägin sellest, sest ka see on seotud imedega.
Ingel tuli mu juurde ja tal oli käes paks raamat.
Teadsin, et raamat on täis tunnistusi imedest.
Ingel vaatas mind ja ütles: "Ära kunagi hülga tunnistust."
Palusin Pühal Vaimul end tõtte juhatada.
Ta ütles: "Sest Jeesuse tunnistus on prohvetluse vaim." Ilm 19:10.
Teadsin ilmutuse kaudu, et Jumal ütles, et iga kord,
kui meil on võimalus tunnistada Jeesusest
ja imedest, mida Ta teeb maailmas just praegu,
siis prohveteerime samal ajal inimestele, kes nendest kuulevad,
et need imed, millest tunnistame, võivad ka nende elus toimuda.
Hakkasime tunnistama tervenemistest, mida olime näinud.
Kord rääkisin ühe mehe seljast.
Miski oli läinud valesti tööõnnetuse tõttu.
Kui hakkasin rääkima Pühast Vaimust,
siis iga seljalüli hüppas tagasi oma kohale.
Kui ma hiljem sellest rääkisin, oli seal üks naine, kes mõtles:
"Jumal, mu selg ja puus vajab tervist. Kas mina ka saaksin seda?"
Sel ööl tuli Jumal tema juurde ja kui ta külge pööras,
siis ta selja- ja puusaluud,
mis olid vales asendis, läksid õigesse asendisse tagasi.
Tunnistus Jeesusest oli talle prohveteering, mis vabastas ime.
Kas seetõttu ütlete: "Kuuluta: Jumal, tee se uuesti"?
Jah! Taavet ütles nii Ps 126.
Ta ütles: "Issand on meile suuri asju teinud,"
Issand, tee seda uuesti!
Kogen, et nii juhtub inimestega, kes praegu saadet vaatavad.
Usun, et kui sa vajad füüsilist tervenemist,
siis su ihu saab terveks seetõttu, et kuuled tunnistust Jeesusest.
Issand ütleb: sirprakuline aneemia. Kellelgi vaatajatest on see.
Jumala tervendab su ihu imelise väega.
Issand räägib ka ALS-tõvest. Kellelgi vaatajatest on see.
Kuulutan su ihule: Saa terveks Jeesuse nimel.
Kuulutan, et täna kuuldud imed juhtuvad sinuga just nüüd.
Issand, tee seda uuesti!
Ma kuulsin, et kaelad saavad terveks.
Ta ütleb ka, et kui teed seda, mis avas nende kahe jaoks imed,
siis imed avalduvad ka sinu elus just nüüd. Mida kavatsed teha?
Kuuluta minu järel seda palvet
ja ole võimalikult veenev.
Ütle seda häälega järele, kus iganes oled.
Kallis Jumal, olen patune.
Kahetsen seda väga.
Usun, et su hinnaline veri peseb ära mu iga patu
ja ma saan alustada puhtalt lehelt.
Nüüd, kui su veri on mind puhtaks teinud,
tänu sinu surmale ja ülestõusmisele
ma palun, et tuled minusse elama ja oled mu Päästja.
Ma teen Sinust oma Issanda. Aamen.
Ma kuulutan su üle Messia rahu
Jeshua nimel, aamen.
Tundub, et elu hõljub mööda argiaskelduste käigus.
Ärkad, lähed duši alla, paned riidesse.
Hoolitsed teiste vajaduste eest.
Lähed tööle. Rügad kaheksa tundi.
Võib-olla üheksa või kümme.
Tuled koju, teed süüa, vaatad telekat ja lähed magama.
Sama, ennustatav tsükkel
veereb päevast-päeva, aastast-aastasse.
Mõtled, kas elus polegi midagi muud.
Tõde on see, et muutus on võimalik.
Elul on suurem eesmärku, mida suudad vaid sina saavutada.
Sinu ellu on juba enne sündi laetud plaan ja kaart.
Sinu jaoks on loodud rada, mida saad vaid sina käia.
Päev-päevalt, tund-tunnilt.
Kui otsustad seda rada mööda minna, siis su elu eesmärk avaneb.
Kutse on juba antud. Kas uurid välja, mida elu sulle pakub?
Kas tahad teada, mille jaoks sind loodi? Kas igatsed enamat?
Kas igatsed teada saada, mis on sinu eesmärk?
Tahame kinkida sulle raamatu, mis näitab sulle teed.
Lae alla tasuta e-raamat "They Thought for Themselves"
ekraanil olevalt aadressilt.
Järgmise nädala saates:
Tere, olen dr Hakeem Collins.
Kas sa oled väsinud kuradi rünnakutest?
Käes on aeg, mil näeme kuradi tööd ja võtame ära ta relvad.
Vaata saadet ja ole valmis riietuma võiduga.
Tõlkis Külli Kuusk